Born This Way (שיר)

"Born This Way" (בעברית: "נולד/ה בדרך זו") הוא הסינגל המוביל של זמרת הפופ האמריקאית ליידי גאגא מתוך אלבום האולפן השני שלה, Born This Way. השיר יצא לאור ב-11 בפברואר 2011 ונכתב על ידי גאגא וג'ף לורסן, שהפיקו אותו בשיתוף פעולה עם פרננדו גאריבאי ודי ג'יי שאדו. השיר פותח בזמן שגאגא הייתה בתקופת סבב ההופעות "The Monster Ball Tour". בהשראת המוזיקה שהעצימה את הנשים והקהילה ההומוסקסואלית, סיפרה גאגא כי "Born This Way" היה שיר החירות שלה. היא שרה חלק מהפזמון שלו לראשונה בטקס פרסי ה-VMA בשנת 2010 והודיעה כי השיר הוא הסינגל המוביל מאלבומה הבא. "Born This Way" מגובה על ידי קולות סינטיסייזר מתגלגלים, בס מזמזם וכלי הקשה נוספים. מילותיו עוסקות בהעצמה עצמית של קבוצות מיעוט, כאשר הבולטת מתוכן היא קהילת הלהט"ב, כמו גם מיעוטים גזעיים. המבקרים סקרו את השיר בצורה חיובית, וכינו אותו "המנון מוכן למועדונים". בנוסף הוא קיבל השוואות רבות בינו לבין השיר Express Yourself של מדונה משנת 1989. במצעדים, השיר הגיע למקום הראשון במעל ל-25 מדינות והפך לשירה השלישי של גאגא במקום הראשון במצעד הבילבורד הוט 100 בנוסף לכך שהוא גם השיר ה-1,000 שכובש אותו מאז הקמתו ב-1958. בארצות הברית ואוסטרליה הגיע לתואר פלטינה מרובעת, כפולה בגרמניה ואיטליה, ולמעמד זהב בבלגיה. סך הכול מכר מעל 10 מיליון עותקים ברחבי העולם ונכלל ברשימת הסינגלים הנמכרים בהיסטוריה. הקליפ לשיר בוים על ידי ניק נייט, אשר היה בהשראת הסוריאליזם כמו סלבדור דאלי ופרנסיס בייקון. בקליפ, גאגא נראית בהולדת גזע חדש במהלך פרולוג. לאחר הכריאוגרפיה שלו, הווידאו מסתיים עם הפנים שלה שנראים כמשולשים חדים כמו בעטיפת הסינגל. המבקרים ציינו את מראה הקליפ כעבודתם של מדונה, מייקל ג'קסון, ביורק, ומעצב האופנה המנוח אלכסנדר מקווין, כמו כן גם על מיתולוגיה יוונית גאגא ביצעה את השיר במקומות רבים כגון, טקס פרסי גראמי ה-53, התוכניות סאטרדיי נייט לייב, בוקר טוב אמריקה, הפסטיבלים, Jingle Bell Ball, iHeartRadio, מופע המחצית של הסופרבול LI, ועוד. לשיר יצאו גם מספר גרסאות רמיקס והוא קיבל גרסאות כיסוי מזמרים ואמנים רבים, אליס קופר, מדונה, קייטי פרי, אריאנה גרנדה, ועוד. Born This Way היה השיר הראשון של גאגא שיצא מאז יציאת הסינגל "Alejandro" בחודש אפריל 2010, והדיווחים על יציאת השיר עוררו סקרנות תקשורתית. קטע מן השיר הוצג לראשונה בטקס פרסי MTV ב-2010, כשגאגא שרה שורה מתוך פזמון השיר לאחר שקיבלה בטקס פרס על הווידאו-קליפ של השיר Bad Romance. בדצמבר 2010 פרסמה גאגא בטוויטר, כ"מתנת חג המולד" למעריציה, את תאריכי הוצאת הסינגל והאלבום, השיר תוכנן לצאת בתאריך 13 בפברואר 2011 בטקס פרסי גראמי ה-53, אך כמה ימים לפני יציאת השיר פורסם כי יציאת הסינגל תוקדם ביומיים וב-11 בפברואר יצא השיר להשמעה בתחנות הרדיו בארצות הברית. ב-24 בפברואר 2011 הודיעה גאגא כי תוציא מהדורה מוגבלת של הסינגל למטרת גיוס כספים למאבק למען זכויות להט"ב. בנוסף לכך, ב-25 במרץ 2011, הוציאה גאגא גרסת קאנטרי שנקראה "The Country Road". בגרסה החדשה נוסף בית אחד והוא: "If I want to make it country, baby it's okay Cause I was born, I was born, I was born this way From London, Paris, Japan back to U.S.A. Yeah I was born on the road,I was born to be brave". ב-28 בפברואר 2011, בשעה 18:00 אחר הצהריים (שעון ישראל), יצא הקליפ של השיר אל ההקרנים בהקרנת בכורה ב-יוטיוב. את הקליפ ביים ניק נייט, הכוריאוגרפיה נעשתה על ידי לורי אן גיבסון והאיפור נעשה על ידי בילי ברספילד שעבד עם ליידי גאגא בכל הקליפים לשיריה. הקליפ צולם בין ה-22 בינואר ועד ה-24 בינואר 2011. ארבעה ימים לאחר יציאתו, גרף הקליפ מעל לעשרה מיליון צפיות בערוצה ב-YouTube. בריאיון למגזין בילבורד, אמרה, כי "זה...נראה כל כך שונה מכל מה שעשיתי עד עכשיו ... זאת היא לידה של משהו חדש. חומר עמוק ביותר..." קליפ זה הוא הקליפ הראשון מאלבומה החדש של Born This Way שייצא לשווקים בישראל ב-23 במאי 2011. הקליפ גרף באתר ה-YouTube הרשמי של גאגא מעל ל-213 מיליון צפיות (נכון לחודש אוגוסט 2017). הקליפ נפתח במשולש ורוד, אחד מסמלי הקהילה הגאה, ובו נמצא חד-קרן. לאחר מכן נכנסת גאגא למשולש והיא מתגלה כסוג של חייזר. גאגא מתארת בהקדמה לשיר על לידה של שני גזעי חייזרים שונים, אחד הרע והאחד טוב, שאת שניהם גאגא יולדת. ההקדמה לשיר מסתיים בכך שגאגא מסתכלת לעבר המצלמה ונשמע שהיא אומרת: "איך אוכל לשמור על משהו כל כך מושלם, ללא רוע". ברגע לאחר מכן רואים את גאגא עם הרקדנים שלה והיא מתחילה לשיר את השיר ולרקוד. ישנה סצנה בה נראית גאגא כאילו גופה מלא קעקועים של שלד, בעוד לצידה עומד הדוגמן ריקו, אשר לו קעקועים אמיתיים של שלד על כל גופו. Born This Way, הוא שיר סינת'פופ ודאנס-פופ. השיר בעל מפעם של ארבעה רבעים ומקצב של 120 פעימות לדקה. בתחילת השיר, אומרת גאגא: "It doesn't matter if you love him, or Capital H-I-M". בראיון, גאגא אמרה, שב-Capital H-I-M היא מתכוונת לאלוהים. בבית הראשון, מספרת גאגא על כך שאמה אמרה לה בצעירותה שעליה לשמוח במי שהיא, כיוון שכולנו נולדנו כוכבי על, וש-"There's nothing wrong with loving who you are" ("אין שום דבר רע בלאהוב את מי שאת\ה"). בפזמון שרה גאגא: "I'm beautiful in my way 'cause God makes no mistakes I'm on the right track, baby I was born this way." ("אני יפה בדרכי, כי אלוהים לא עושה טעויות. אני בדרך הנכונה, מותק, כך נולדתי.") בסוף השיר לוחשת גאגא "Same DNA, But Born This Way. Same DNA, But Born This Way." ("אותו הדי-אן-איי אך כך נולד\ה"). רוב הביקורות לשיר הן חיוביות. "The Holliwood Reporter", מבקר את הדמיון שלדעת רבים קיים בין השיר, לבין "Express Yourself" של מדונה. הגארדיאן, כתב שהשיר "עצום, כמעט המנון דיסקו, שרוקע בכבדות עד שהפזמון מתפרץ פנימה בכבדות של שמלת בשר". בביקורת שנכתבה באתר "Artistdirect", נתן ריק פלורינו לשיר חמישה כוכבים מתוך חמישה. הוא הכתיר את השיר כ"קלאסיקת פופ מיידית". מגזין המוזיקה האמריקאי בילבורד, נתן ביקורת חיובית לשיר, כשהוא אומר שהוא "להיט ריקודים מיידי שמפגיש בין קצב טוב לכוח של גאגא..." בביקורת על השיר במגזין "Slant Magazine", נכתב: "יש היגיון בכך שגאגא מדברת על משהו באמת מיוחד, אפילו חשוב. המסר של השיר הוא בהחלט אחד מהדברים החשובים שהעולם צריך לשמוע עכשיו, יותר מאי-פעם, וקשה לי לחשוב על שליח יותר טוב מגאגא". המוזיקאי אלטון ג'ון הגיב גם הוא לשיר. הוא טען "המנון שהולך להשמיד את I Will Survive".‏ בכתבה שנכתבה במגזין פורבס, נכתב ש-"Born This Way", יהיה ההמנון הכי גדול והטוב ביותר שנכתב אי פעם. השיר הוא המנון שמדבר אל כל אחד בפלנטה. באתר המוזיקה "Popjustice", ניתנה לשיר ביקורת טובה, תוך ציון נקודות הדמיון בין השיר לבין שלושה שירים של מדונה: "Deeper and Deeper",‏ "Express Yourself" ו-"Vogue‏". באתר החדשות "מאקו", נכתבה ביקורת על השיר, "מדובר בלהיט מנצח משמיעה ראשונה, שבאופן מחשיד מאוד מזכיר את ""When Love Takes Over של דייוויד גואטה וקלי רולנד, שבימים אלה מככב בארץ בפרסומות. גם דמיון לשיר האגדי של מדונה "Express Yourself" לא חסר כאן. בקיצור, דיסקו-דאנס קצבי ורועש". עמית קוטלר, מאתר ynet, כתב: "מדובר בשיר קצבי מאוד, דאנס של ממש". מעריצים ומבקרים, כתבו על דמיון בין השיר לבין השיר של מדונה, "Express Yourself".‏ מבקרים רבים כתבו שהדמיון הרב בין השירים יפגע בשיר, בעוד אחרים אמרו ש-"Born This Way", היא יצירה נפרדת לגמרי. ניל מקורמיק, כתב במגזין דיילי טלגרף, שהדמיון בין השירים יפגע בהיותה של גאגא יוצרת. הוא טען שהשיר הוא "כתיבה מחדש של השיר של מדונה, עם נגיעות של "Vouge", שזה קצת יותר מדי מדונה בשביל מישהי שמנסה ליצור לעצמה זהות שונה בתור 'המדונה הבאה'".בביקורת על השיר ב-לוס אנג'לס טיימס, נאמר שלשיר יש מסר שונה לגמרי מ-"Express Yourself", והוסיפו כי "וחוץ מזה, איזה להיט פופ אינו ממוחזר משיר אחד מוכר?". גאגא בעצמה הגיבה על ההשוואה ב"תוכנית הערב עם ג'יי לנו". היא אמרה: "קיבלתי אימייל מאנשיה של מדונה, בו הם מביעים תמיכה מלאה על הסינגל..." אחר כך הוסיפה: "אם המלכה אומרת שזה יקרה, זה יקרה". בנוסף להשוואות למדונה, ב-22 במרץ טענו מעריצים של להקת הבנות הקוריאנית SNSD כי גאגא העתיקה מהם את השיר. סוכנויות הידיעות דיווחו כי תחנות הרדיו במלזיה נדרשות לצנזר את השיר, בגלל המילים "לא משנה אם אתה הומו, סטרייט או ביסקסואל, לסבית או טרנסג'נדר" ("No matter gay, straight, or bi, lesbian, transgendered life") המופיעות בו, שכן השמעת שיר העוסק בהומוסקסואליות אינה חוקית ועלולה לגרור קנסות ועונשים נוספים. בחלק מהתחנות המשמיעות את השיר השורה מושתקת, באחרות מושמע רעש לא ברור על הפסקול ובחלקן חתכו את השורה מהשיר. ביום הוצאת השיר, פורסם כי גאגא שברה את שיר כל הזמנים, בכך שהגיעה למקום הראשון במצעד ההורדות האמריקאי תוך פחות משלוש שעות מהוצאתו, כשהשיא האחרון היה של טיילור סוויפט, עם השיר "Mine"‏. בתאריך 12 בפברואר, הגיע השיר "Born This Way" למקום הראשון ב-iTunes במעל ל-23 מצעדי הורדות של מדינות ותוך פחות מחמישה ימים, מכר מעל 1,000,000 עותקים בכל העולם, ובכך זכה לתואר "הסינגל שנמכר הכי מהר בהיסטוריית iTunes". בתאריך ה-16 בפברואר, מגזין המוזיקה האמריקאי, בילבורד, דיווח שהשיר הגיע למקום הראשון במצעד מאה הגדולים, ונהיה הסינגל ה-1000 בתולדות הבילבורד שהגיע למקום הראשון במצעד, והשיר ה-19 שהגיע אל המקום הראשון בשבועו הראשון. Born This Way, הוא הסינגל השמיני של גאגא שהגיעה לעשרה הגבוהים בבילבורד, הראשון שנכנס היישר אל המקום הראשון, והשלישי שהגיע אל הפסגה. השיר מכר כ-448,000 עותקים בתוך שלושה ימים, ובכך שבר את שיא המכירות של השבוע הראשון לזמרת כאשר השיר הקודם שהחזיק בתואר זה היה "Hold It Against Me", של בריטני ספירס. נוסף על כך, הוא השיר השלישי בכניסה הגבוהה ביותר למצעד ההורדות הדיגיטליות. לאחר שבוע, מכר כ-509,000 עותקים בשבוע המלא הראשון ליציאתו, ונשאר במקום הראשון במצעד, וכך נעשה השיר לשיר הראשון שהגיע היישר אל המקום הראשון במצעד ה-בילבורד הוט 100, ובשבוע לאחר מכן מכר מספר עותקים גדול יותר, מאז השיר Single Ladies של ביונסה. השיר נשאר במקום הראשון במשך שישה שבועות, ובכך הפך לשיר היחיד שנכנס היישר למקום הראשון במצעד, ונשאר שם יותר מחודש, מאז אלטון ג'ון ב-1997. אל מצעד 40 הגדולים של הפופ במגזין הבילבורד, נכנס היישר אל המקום ה-14, והושמע כ-4602 פעמים מאז יציאתו. זהו המספר הגדול ביותר שזוהה עד כה, והכניסה הגבוהה ביותר למצעד זה פרט לשיר "Dreamlover" של מריה קארי, שנכנס אל המקום ה-12. בתאריך 13 בפברואר, השיר נכנס אל המקום השלישי במצעד הבריטי, עם מכירת של כ-60,000 עותקים תוך 34 שעות. לפי חברת המצעדים הרשמית, השיר יגיע למקום הראשון ב-20 בפברואר, ויהיה השיר החמישי של גאגא שהגיע לפסגת המצעד. השיר נכנס למקום הראשון במצעד הסינגלים של ניו זילנד. באירופה, השיר נכנס אל המקום הראשון בספרד ובפינלנד. בישראל, תחנת הרדיו רדיוס ורדיו גלגלצ שערכו את מצעדי סוף שנת 2011 דירגו את השיר במצעדים שלהם, רדיוס דירגו את השיר במקום התשיעי מתוך 100 (לפי הצבעת הקהל) ואילו גלגלצ במקום ה-11 (גם כן לפי הצבעת הקהל). מידע על היצירה "Born This Way" באתר מיוזיק בריינז גרסאות נוספות ל"Born This Way" באתר SecondHandSongs עמית קוטלר, חזיות, גולגלות וחלל: הקליפ החדש של גאגא, באתר ynet, 28 בפברואר 2011 טל לוין, עכבר העיר אונליין, ליידי גאגא היא הזוכה הגדולה בטקס פרסי הוידאו של MTV, באתר הארץ, 13 בספטמבר 2010 "דני ג'יימס", ליידי גאגא תוציא את Born This Way מוקדם יותר, וצייצה את עטיפת האלבום, Aol Music, 8 בפברואר 2011 GaGa To Release Limited Edition Born This Way Single, mtv.co.uk, 24 February 2011 עכבר העיר אונליין, ליידי גאגא: גרסת הקאנטרי, באתר הארץ, 25 במרץ 2011 תווי השיר, אתר "Music Notes" ביקורת הסינגל באתר "The Holliwood Reporter" ביקורת השיר באתר הגארדיאן חמישה כוכבים מתוך חמישה, ביקורת על השיר של האתר Artistdirect המסר החשוב לאומה, אתר "Slant Magazine" I Will Survive הבא, מגזין רולינג סטון ההמנון הטוב ביותר שנכתב אי-פעם, הירחון "פורבס" אז... Born This Way, אתר "Pop Justice" דיויד ארונוביץ, ‏ליידי גאגא פשוט נולדה ככה, באתר ‏מאקו‏, 11 בפברואר 2011 עמית קוטלר, ההמתנה השתלמה: האזינו לחדש של גאגא, באתר ynet, 11 בפברואר 2011 הטוויטר הרג את כוכבי הרדיו, כתבה על השיר באתר "Huffington Post" האם השיר יפגע בגאגא?, מגזין "דיילי טלגרף" ביקורת השיר, באתר לוס אנג'לס טיימס "המלכה תומכת", תוכנית הערב של ג'יי לנו" אסף נבו, ‏להקת בנות מקוריאה: ליידי גאגא גנבה גם מאיתנו, באתר ‏מאקו‏, 22 במרץ 2011 The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) סוכנויות הידיעות, אין מקום לגאווה: שיר של גאגא צונזר במלזיה, באתר ynet, 17 במרץ 2011 שיא כל הזמנים באייטיונס, אתר "Gaga Daily" (הקישור אינו פעיל, 3.04.2018) 23 מדינות תוך פחות מיממה(הקישור אינו פעיל, 3.04.2018) שיא עולם תוך פחות מחמישה ימים (הקישור אינו פעיל, 3.04.2018) הסינגל המהיר ביותר מבחינת המכירות, אתר MTV (הקישור אינו פעיל, 3.04.2018) השיר ה-1000 שהגיע לפסגת הבילבורד, מגזין הבילבורד (הקישור אינו פעיל, 3.04.2018) "פאול גריין", סוף 20 בפברואר, גאגא במקום הראשון, אתר Yahoo! Music‏, ‏23 בפברואר 2011(הקישור אינו פעיל, 3.04.2018) Keith Caulfield, מכירת השיר עלו בשבוע השני ליציאתו, מגזין הבילבורד, 23 בפברואר 2011 Paul Grein, השיר היחיד שנשאר מקום ראשון יותר מחודש מאז 1997, Yahoo! Music‏, 16 במרץ 2011(הקישור אינו פעיל, 3.04.2018) הכניסה השנייה הגבוהה ביותר למצעד הפופ של הבילבורד (הקישור אינו פעיל, 3.04.2018) מקום ראשון גם בקנדה, מגזין הבילבורד 60,000 עותקים תוך 34 שעות השיר החמישי שיגיע למקום הראשון, חברת המצעדים הרשמיים מצעד הסינגלים של ניו זילנד השיר השני של גאגא במקום הראשון במצעד הספרדי (הקישור אינו פעיל, 3.04.2018) השיר הרביעי המקום הראשון במצעד הפינלנדי Britney Spears, Lady Gaga Rule Billboard.com's 2011 Mid-Year Music Awards, Billboard (באנגלית) 2011 Do Something Awards Photos, News and Videos | Just Jared, 2011 Do Something Awards | Just Jared (באנגלית אמריקאית) De nominerede til GAFFA-Prisen 2011 er..., gaffa.dk (בדנית) MYX Music Awards 2012, web.archive.org, ‏2012-02-22 Teen Choice Awards 2011 Nominees Announced: Harry Potter vs Twilight, HuffPost, ‏2011-06-29 (באנגלית) ROTY.tv - You Do Movies - Home, web.archive.org, ‏2012-02-09 MMVA 2011 Nominees | MuchMusic Video Awards, web.archive.org, ‏2011-05-20 11 Things You Never Knew About Lady Gaga, More (באנגלית אמריקאית) Guetta, Jessie J, Adele among 2011 MTV Video Play Award winners | Music Week, web.archive.org, ‏2012-09-02 De vann Rockbjörnen 2011 – hela listan, Aftonbladet (בשוודית) Robert Copsey, Lady GaGa beats Adele at Virgin Awards, Digital Spy, ‏2012-02-16 (באנגלית בריטית) 「MTV VIDEO MUSIC AID JAPAN」視聴者投票による受賞作品を発表 | 音楽（洋楽・邦楽）のことならMTVJAPAN, web.archive.org, ‏2011-07-05 MTV Video Music Awards 2011: Nominees and Winners, Los Angeles Times (באנגלית אמריקאית) News | Latest Music News - Capital, web.archive.org, ‏2011-09-25 JAPAN Awards｜Billboard JAPAN, www.billboard-japan.com 第26回日本ゴールドディスク大賞, 日本ゴールドディスク大賞 (ביפנית) Lady Gaga - #VevoCertified Part 1: Award Presentation, נבדק ב-2021-04-09 Bildspecial från Gaygalan, QX.se (ב־) Carole King Named BMI Icon at 60th Annual BMI Pop Awards, BMI.com, ‏2012-05-16 (באנגלית) Most Performed Songs, web.archive.org, ‏2015-02-14 香港電台新聞稿 Press Release, app3.rthk.hk (באנגלית) NRJ Music Awards, Shakira à l'honneur, web.archive.org, ‏2020-12-02 Kate Goodacre, Kids' Choice Awards 2012: Winners in full, Digital Spy, ‏2012-04-01 (באנגלית בריטית) 27th Annual International Dance Music Awards - Winter Music Conference 2012 - WMC 2012, web.archive.org, ‏2012-01-29 Conoce a todos los nominados a los Spotify Awards 2020, Nación Rex (ב־European Spanish) Lady Gaga | JWT $52m/20 shows | Receipts |, ATRL (באנגלית)